CELEX: 62011CA0524
Language: el
Date: 2012-09-06 00:00:00
Title: Υπόθεση C-524/11: Απόφαση του Δικαστηρίου (έκτο τμήμα) της 6ης Σεπτεμβρίου 2012 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Lowlands Design Holding BV κατά Minister van Financiën (Κοινό Δασμολόγιο — Συνδυασμένη Ονοματολογία — Δασμολογική κατάταξη — Υπνόσακοι-φορμάκια για βρέφη και νήπια — Διακρίσεις 62092000 ή 62114290 )

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/12
            
         
      Απόφαση του Δικαστηρίου (έκτο τμήμα) της 6ης Σεπτεμβρίου 2012 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Lowlands Design Holding BV κατά Minister van Financiën
      (Υπόθεση C-524/11) (1)
      
      (Κοινό Δασμολόγιο - Συνδυασμένη Ονοματολογία - Δασμολογική κατάταξη - Υπνόσακοι-φορμάκια για βρέφη και νήπια - Διακρίσεις 6209 20 00 ή 6211 42 90)
      (2012/C 331/19)
      Γλώσσα διαδικασίας: η ολλανδική
      
         Αιτούν δικαστήριο
      
      Hoge Raad der Nederlanden
      
         Διάδικοι στην υπόθεση της κύριας δίκης
      
      Lowlands Design Holding BV
      
         κατά
      
      Minister van Financiën
      
         Αντικείμενο
      
      Αίτηση εκδόσεως προδικαστικής αποφάσεως — Hoge Raad der Nederlanden — Ερμηνεία του παραρτήματος I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (EE L 256, σ. 1), και του κανονισμού (ΕΚ) 651/2007 της Επιτροπής, της 8ης Ιουνίου 2007, για την κατάταξη εμπορευμάτων στη συνδυασμένη ονοματολογία (EE L 153, σ. 3) — Βρεφικοί και παιδικοί υπνόσακοι
      
         Διατακτικό
      
      Η Συνδυασμένη Ονοματολογία που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως τροποποιήθηκε με τον κανονισμό (ΕΚ) 1719/2005 της Επιτροπής, της 27ης Οκτωβρίου 2005, έχει την έννοια ότι οι υπνόσακοι-φορμάκια, όπως οι επίμαχοι στην κύρια δίκη, πρέπει να κατατάσσονται στη διάκριση 6209 20 00 ως «ενδύματα και συμπληρώματα του ενδύματος για βρέφη, από βαμβάκι», εφόσον, λόγω των διαστάσεών τους, είναι κατάλληλοι για παιδιά των οποίων το ανάστημα δεν υπερβαίνει τα 86 εκατοστά. Εφόσον δεν συμβαίνει κάτι τέτοιο, τα εν λόγω προϊόντα πρέπει να κατατάσσονται στη διάκριση 6211 42 90 ως «Άλλα ενδύματα για γυναίκες ή κορίτσια, από βαμβάκι».
      
         (1)  ΕΕ C 25 της 28.1.2011.